turjo4nis/wikipedia-bn-dump-20250701 huggingface dataset:
ইনি দিমা-ওকোজি

ইনি দিমা-ওকোজি একজন নাইজেরীয় অভিনেত্রী।

প্রাথমিক জীবন এবং শিক্ষা 
এডো রাজ্যের আদিবাসী, দিমা-ওকোজি ২৪ জুন জন্মগ্রহণ করেন এবং লাগোসে বেড়ে ওঠেন। তিনি কোভেন্যান্ট বিশ্ববিদ্যালয় থেকে আন্তর্জাতিক সম্পর্ক বিষয়ে ডিগ্রি লাভ করেন এবং নিউইয়র্ক ফিল্ম একাডেমিতে অভিনয়ের উপর শিক্ষা নেন।

পেশা 
দিমা-ওকোজি বিনোদন জগতে কাজ শুরু করার আগে ব্যবসা শিল্পে কাজ করতেন, পরে বিনোদন জগতে করার জন্য ব্যবসা শিল্পে তার চাকরি থেকে পদত্যাগ করেন। ২০১৪ সালে টেস্ট অফ লাভ নামক টেলিভিশন সিরিজে "ফেইয়িসায়ো পেপ্পলে" চরিত্রে অভিনয় করার মাধ্যমে তার অভিনয় জীবন শুরু হয়। ২০১৬ সালে, তিনি নর্থ ইস্ট চলচ্চিত্রে "হাদিজা আহমেদ" চরিত্রে অভিনয় করেন; তার চরিত্রটি ছিল একজন ইসলামি মহিলাকে নিয়ে যিনি ভিন্ন ধর্মী একজন ব্যক্তির সাথে প্রণয় সম্পর্ক শুরু করেছিলেন। ছবিতে তার অভিনয়ের জন্য, তিনি ২০১৭ সালে সহায়ক চরিত্রে সেরা অভিনেত্রী বিভাগে নাইজেরিয়া বিনোদন পুরস্কার পাওয়ার জন্য মনোনীত হয়েছিলেন। দিমা-ওকোজিও একই সময়ে সিটি পিপল মুভি অ্যাওয়ার্ডে সর্বাধিক প্রতিশ্রুতিবদ্ধ অভিনেত্রী হিসেবে মনোনীত হয়েছিলেন।

দিমা-ওকোজি তার দৃঢ় ফ্যাশন জ্ঞানের জন্য খ্যাত। পালস নাইজেরিয়া এবং অন্যান্য প্রচারমাধ্যমগুলি তাকে নাইজেরিয়ার অন্যতম স্টাইলিশ সেলিব্রিটি হিসেবে তকমা দেয়। ২০১৭ সালে, তিনি তার অভিনয়ের জন্য দ্য ফিউচার অ্যাওয়ার্ড পুরস্কার লাভের জন্য মনোনীত হন। দিমা-ওকোজি তার প্রিয় নলিউড অভিনেতা হিসাবে মজিদ মিশেল এবং রিচার্ড মফে-দামিজোকে উল্লেখ করেছেন। তিনি পালস নাইজেরিয়ার ২০১৭ সালের ৭ জন নলিউড অভিনেত্রীর তালিকায় ছিলেন।

চলচ্চিত্রের তালিকা

চিত্রশালা

তথ্যসূত্র

বহিঃসংযোগ 
 

জীবিত ব্যক্তি
নাইজেরীয় চলচ্চিত্র অভিনেত্রী
নাইজেরীয় টেলিভিশন অভিনেত্রী
১৯৯০-এ জন্ম
হিন্দি চলচ্চিত্র অভিনেত্রী
নিউ ইয়র্ক ফিল্ম একাডেমির প্রাক্তন শিক্ষার্থী
টুম্পা ঘোষ

টুম্পা ঘোষ (জন্ম: ১৮ নভেম্বর, ১৯৯৩) একজন ভারতীয় টেলিভিশন অভিনেত্রী। তিনি টেলিভিশন ধারাবাহিক রাঙিয়ে দিয়ে যাও, রাগে অনুরাগে, অগ্নিজল সহ আরো অনেক ধারাবাহিকে অভিনয়ের জন্য পরিচিত। টুম্পা বিধির বিধান-এ মুখ্য অভিনেত্রী হিসাবে অভিনয়ে আত্মপ্রকাশ করেছিলেন। জি বাংলার সাথে তার প্রথম ধারাবাহিক ছিল রাগে অনুরাগে, যা প্রচুর জনপ্রিয়তা লাভ করেছিল এবং রাগে অনুরাগে-তে দ্বৈত চরিত্রে ভূমিকার জন্য টুম্পা দর্শকদের পছন্দের তালিকায় জায়গা করে নিয়েছিলেন।

টুম্পাকে শেষবার জি বাংলায় রাঙিয়ে দিয়ে যাও-এ শিউলি চরিত্রে দেখা গিয়েছিল। টুম্পা বর্তমানে কালার্স বাংলায় নিশির ডাক-এ শ্রীময়ীর চরিত্রে কাজ করছেন। টুম্পা পান সুপারি নামে একটি চলচ্চিত্রেও কাজ করেছিলেন, যা জি বাংলা সিনেমায় প্রিমিয়ার হয়েছিল।

টেলিভিশন

চলচ্চিত্র

তথ্যসূত্র

বহিঃসংযোগ 

বাঙালি টেলিভিশন অভিনেত্রী
২১শ শতাব্দীর ভারতীয় অভিনেত্রী
জীবিত ব্যক্তি
১৯৯৩-এ জন্ম
ভারতীয় টেলিভিশন অভিনেত্রী
আম্মাজান (সঙ্গীত)

‘আম্মাজান’ ১৯৯৯ সালে প্রকাশিত বাংলা চলচ্চিত্র সঙ্গীত। মায়ের ভক্তিমূলক এই সঙ্গীত বা গানটি ১৯৯৯ সালে মুক্তিপ্রাপ্ত কাজী হায়াৎ পরিচালিত চলচ্চিত্র ‘আম্মাজান’-এ ব্যবহার করা হয়েছে। আহমেদ ইমতিয়াজ বুলবুলের গীতি ও সুরে এই গানে কণ্ঠ দেন আইয়ুব বাচ্চু। চলচ্চিত্রে এই গানের চিত্রায়নে অভিনয় ও ঠোট মিলিয়েছেন মান্না। এই গানের মাধ্যমে বাংলা চলচ্চিত্রে গানে আইয়ুব বাচ্চু ব্যাপক জনপ্রিয়তা লাভ করে।

পটভূমি

‘‘আম্মাজান’’ গানের শুরু যেভাবে 
‘আম্মাজান’ চলচ্চিত্রটি নির্মাণ করেন বিশিষ্ট পরিচালক কাজী হায়াৎ। তিনি কখনো গান নিয়ে সুরকারের সঙ্গে বসতেন না। এ বিষয়ে তিনি সুরকারকে পূর্ণ স্বাধীনতা দিতেন। তার বিশ্বাস সুরকারকে স্বাধীনতা দিলে ভালো কিছুই হবে। স্বাধীনতা ঠিকই দিয়েছিলেন কিন্তু আমাকে বলেছিলেন, ‘বুলবুল তুমি এমন একটা গান লিখবে যে গানটির কথা ও সুর দেয়ার পর মাকে নিয়ে লেখা অন্য কোনো গান তোমার লেখা গানের সামনে দাঁড়াতে না পারে।’ সিনেমার গল্পটাও তিনি আমাকে শুনিয়েছিলেন। এই সিনেমায় মায়ের সুখের জন্য পৃথিবীতে সবকিছু করতে পারেন নায়ক মান্না। তারপর আমাকে অনেক চিন্তা-ভাবনা করে গানটি লিখতে ও সুর করতে হয়েছে।-আহমেদ ইমতিয়াজ বুলবুল।

‘আম্মাজান’ গানের গভীরতা 
মাকে নিয়ে আরো অনেক গান রচিত হয়েছে। আমি ভাবলাম, এমন একটি গান লিখব যার কথার মধ্যে অনেক গভীরতা থাকবে। মক্কার ধুলো, মদিনার ধুলো, এই মাটি দিয়ে গড়া মায়ের দেহ। এসব কথাগুলো খুব চিন্তা-ভাবনা করে আনতে হয়েছে। ধর্মীয় অনুভূতিতে যেন আঘাত না লাগে এবং সুরটা এমনভাবে করেছি যা একটি শিশুও গাইতে পারবে। এই গানের সুর এমনভাবে তৈরি করেছি যা কেউ ভাঙতে পারবে না। অন্যভাবে গাওয়ারও উপায় নেই। গানের কথা ভালো হলে, সুরটা সাধারণ হলে সাধারণ মানুষও তা গাইতে পারেন-আহমেদ ইমতিয়াজ বুলবুল।

‘আম্মাজান’ গানটির সঙ্গে আইয়ুব বাচ্চু যেভাবে যুক্ত হলেন 
বাচ্চুর কথা মাথায় রেখেই এই গানটি আমি তৈরি করেছিলাম। কারণ এই সিনেমায় মান্না একজন ‘অ্যাংরি হিরো’ ছিল। তখন আমার চোখে মুখে বাচ্চুর মুখটাই ভাসছিল। বাচ্চু তখন ফিল্মে গান করেনি। বাচ্চুকে অনেক কষ্ট করে গানটি করানো হয়েছিল। বাচ্চু অনেক মেধাবী মিউজিশিয়ান। ও ছোটবেলায় আমার কাছে আসত। যাই হোক, আমার কাছে কয়েকবার শোনার পর বাচ্চু খুব স্বাভাবিকভাবে গানটি গাইল। রেকর্ডিং করতে যখনই যেতাম তখনই অনেক মানুষ গানটি শোনার জন্য চলে আসত। তখনই আমি বুঝতে পারছিলাম গানটি হিট হবে। শ্রুতি স্টুডিওতে গানটির রেকর্ডিং হয়েছিল-আহমেদ ইমতিয়াজ বুলবুল।

সঙ্গীত প্রযোজনা 
ইমতিয়াজ বুলবুল এই গানের গীতিরচনা ও সুরারোপ করেন। গানে কণ্ঠ দেন আইয়ুব বাচ্চু , গীতিরচনার ক্ষেত্রে আইয়ুব বাচ্চু’র গায়কী ও গানের ধরনকে প্রাধান্য দেয়া হয়েছিল।

মুক্তি ও জনসংস্কৃতিতে প্রভাব 
চলচ্চিত্রটি মুক্তি পাওয়ার পর শ্রোতারা এই গান সাদরে গ্রহণ করে এবং তুমুল জনপ্রিয় হয় এবং গানটি মানুষের মুখে মুখে উঠে আসে। বাংলাদেশ বেতারের চলচ্চিত্র সংগীতানুষ্ঠানে এই গান নিয়মিত প্রচার করা হয়। চলচ্চিত্র মুক্তির উনিশ বছর পর অনুপম রেকর্ডিং মিডিয়ার ব্যানারে গানটির ভিডিও ২৫ জুন , ২০১৮ তারিখে ইউটিউবে অবমুক্ত করা হয়।

পুরস্কার 
বাচসাস পুরস্কার
 বিজয়ী: শ্রেষ্ঠ পুরুষ কণ্ঠশিল্পী - আইয়ুব বাচ্চু

তথ্যসূত্র

বহিঃসংযোগ 

 বিএমডিবি তে আম্মাজান গান 

বাংলা চলচ্চিত্রের গান
বাংলা ভাষার গান
বাংলাদেশী সঙ্গীত
বাচসাস সেরা পুরুষ কণ্ঠশিল্পী
আহমেদ ইমতিয়াজ বুলবুল সুরারোপিত গান
আইয়ুব বাচ্চুর গান
বাংলাদেশ চলচ্চিত্র শিল্পী সমিতি

বাংলাদেশ চলচ্চিত্র শিল্পী সমিতি বাংলাদেশি চলচ্চিত্র শিল্পীদের বিএফডিসি কেন্দ্রিক একটি সংগঠন। এটি চলচ্চিত্র শিল্পীদের স্বার্থ সংশ্লিষ্ট কার্যাবলী ও দাবি পূরণে অবদান রাখে। মিশা সওদাগর সংগঠনটির বর্তমান সভাপতি ও মনোয়ার হোসেন ডিপজল সাধারণ সম্পাদক হিসেবে দায়িত্ব পালন করছেন।

ইতিহাস 
চলচ্চিত্র শিল্পীদের পেশাগত স্বার্থ রক্ষার্থে গঠিত এই সমিতি বা সংগঠন। ভারতীয় উপমহাদেশে এর যাত্রা শুরু হয় ১৯৩২ সালে প্রতিষ্ঠিত ভারত চলচ্চিত্র সমিতির মাধ্যমে। ১৯৩৮ সালে কলকাতায় প্রতিষ্ঠিত হয় চিত্র ব্যবসায়ীদের সংগঠন বাংলাদেশ চলচ্চিত্র সমিতি। এরপর ১৯৩৯ সালে কলকাতায় নিখিল বঙ্গ চলচ্চিত্র সংঘ নামে আরেকটি সংগঠন প্রতিষ্ঠিত হয়। দেশ বিভাগের পর পূর্ববঙ্গের রাজধানী ঢাকায় ১৯৫২ সালে পূর্ববঙ্গ চলচ্চিত্র সমিতি নামে আরেকটি সংগঠন গঠিত হয়।

এভাবেই পর্যায়ক্রমে ১৯৮৪ সালে গঠিত হয় বাংলাদেশ চলচ্চিত্র শিল্পী সমিতি।

কার্যক্রম 
সমিতির উল্লেখযোগ্য কার্যক্রমের মধ্যে রয়েছে চলচ্চিত্রের শিল্পীদের স্বার্থ্য সংশ্লিষ্ট বিভিন্ন ধরনের সহায়তা প্রদান করা।

বর্তমান নির্বাচিত কমিটি

সাবেক নেতৃবৃন্দের তালিকা

নির্বাচন বিতর্ক

২০১৭ 
২০১৭ সালে শিল্পী সমিতি নির্বাচনে ফলাফল গণনার মধ্যরাতে শাকিব খান ভোটকেন্দ্রে গেলে অপ্রীতিকর পরিস্থিতির মুখোমুখি হন তিনি। উল্লেখ্য ঐ নির্বাচনে শাকিব খান সমর্থিত ওমর সানি-অমিত হাসান প্যানেলের প্রার্থীরা বেশিরভাগই পরাজিত হয়েছেন।

২০২২ 
২০২২ সালে শিল্পী সমিতি নির্বাচনে সাধারণ সম্পাদক প্রার্থী নিপুণ আক্তার, অপর সাধারণ সম্পাদক প্রার্থী জায়েদ খানের বিরুদ্ধে নির্বাচনী আচরণবিধি লঙ্ঘনের অভিযোগ আনেন। অভিযোগ এর পরিপ্রক্ষিতে সরকারের সমাজকল্যাণ মন্ত্রণালয় আপিল বোর্ডকে বিষটি সুরাহ করতে নির্দেশ প্রধান করে। নির্দেশনা মোতাবেক অভিযোগগুলো আমলে নিয়ে ৫ ফেব্রুয়ারি ২০২২ আপিল বোর্ডের প্রধান চলচ্চিত্র পরিচালক সোহানুর রহমান সোহান জায়েদ খানের প্রার্থিতা বাতিল করে নিপুণ আকতারকে বিনা প্রতিদ্বন্দ্বিতায় সাধারণ সম্পাদক হিসেবে জয়ী ঘোষণা করেন।

৬ ফেব্রুয়ারি ২০২২ নির্বাচনে ভোটে বিজয়ী সভাপতি ইলিয়াস কাঞ্চন ও আপিল বোর্ড কর্তৃক নির্বাচিত ঘোষিত সাধারণ সম্পাদক নিপুন আকতারসহ নব নির্বাচিতরা শপথ গ্রহণ করেন। ৭ ফেব্রুয়ারি ২০২২ আপিল বোর্ডের সিদ্ধান্তের বিরুদ্ধে হাইকোর্টে জায়েদ খান তার প্রার্থিতা বাতিলের সিদ্ধান্তের বিরুদ্ধে রিট করলে এক সপ্তাহের জন্য তা স্থগিত করার নির্দেশ দিয়েছিলো হাইকোর্ট। একই সঙ্গে একটি রুল জারি করে হাই কোর্ট নিপুন আকতারের সাধারণ সম্পাদক পদ স্থগিত করে। হাইকোর্টের ওই নির্দেশের কারণে শিল্পী সমিতির নির্বাচনী আপীল বোর্ডের জায়েদ খানের প্রার্থিতা বাতিলের সিদ্ধান্ত এবং নিপুন আকতারের সাধারণ সম্পাদক পদ স্থগিত হয়ে যায়।
স্থগিত আদেশের বিরুদ্ধে চেম্বার জজের আদালতে আবেদন করেন নিপুণ আক্তার সর্বশেষ, সাধারণ সাম্পাদক পদটি আদালতে বিচারধীন।

তথ্যসূত্র 

ঢাকা ভিত্তিক সংগঠন
বাংলাদেশের চলচ্চিত্র মাধ্যম
১৯৮৪-এ বাংলাদেশে প্রতিষ্ঠিত
আদিয়ি ইবনে রাবি

আদিয়ি ইবনে রাবি (আরবিঃ عدي بن ربي ) মুহাম্মাদের জামাতা আবুল আস ইবনে রাবী-এর ভাই ও একজন সাহাবা ছিলেন। এবং তিনি একজন কবি ছিলেন তার কবিতায় মুহাম্মাদের বিভিন্ন চরিত্রের দিক ফুটে উঠেছে। আদিয়ি তার ভাই আবুল আসের নির্দেশে তার ভাবী যায়নবকে মদিনায় মুহাম্মাদের নিকট পৌঁছান, এবং পথিমধ্যে হাব্বার ইবনে আসওয়াদ দ্বারা বাধাপ্রাপ্ত হলে আদিয়ি তাকে হত্যা করেন। এবং একটি কবিতা রচনা করেন,

কবিতাটি হলোঃ 
আমি হাববার ও তাহার গােত্রের ইতর জনগণের ব্যাপারে আশ্চর্য হয়ে যাই,

কেননা তাহারা আমার নিকট হইতে মুহাম্মাদের কন্যাকে ছিনিয়ে নিতে চায়।

আর আমি যখন তরবারিসহ তাহাদের সহিত মিলিত হই

তখন আমি তাহাদের দুর্বল প্রকৃতির লােকদেরকে ভয় করি না।”

তথ্যসূত্র 

পুরুষ সাহাবা
কবি সাহাবা
৬ষ্ঠ শতাব্দীর আরব ব্যক্তি
ইসলামপূর্ব আরব কবি
আরব খ্রিস্টান
৪৪৩-এ জন্ম
৫৩১-এ মৃত্যু
৫ম শতাব্দীর আরব ব্যক্তি
মহাকবি
কাজ মসজিদ

কাজ মসজিদ ইরানের এসফাহান প্রদেশের একটি ঐতিহাসিক মসজিদ। মসজিদটি জাফান্দেহ রুদের উত্তর তীরে ইসফাহান থেকে ২৪ কিমি পূর্বে অবস্থিত। বর্তমানে মসজিদটিতে শুধু কিছু অর্ধ-ধ্বংসপ্রাপ্ত দেয়াল এবং একটি গম্বুজ রয়েছে। এটি ইলখানিদ যুগে নির্মিত হয়েছিল। ইট এই কাঠামোর সবচেয়ে গুরুত্বপূর্ণ নির্মাণসামগ্রী। এর অভ্যন্তরীণ সজ্জাও ইটের। মসজিদে অতীতে সম্ভবত একটি মিনার ছিল, তবে এখন পর্যন্ত এর কোনও সন্ধান পাওয়া যায় নি।

আরও দেখুন 
 এশিয়ার মসজিদের তালিকা
 ইরানের মসজিদের তালিকা
 মসজিদ
 নামাজ
 ইসলাম

তথ্যসূত্র 

ইরানের মসজিদ
ইস্পাহানের মসজিদ
১৩শ শতাব্দীর মসজিদ
প্রধান মসজিদ
আল নূর মসজিদ (শারজাহ)

আল নূর মসজিদ () সংযুক্ত আরব আমিরাতের শারজাহের বুহাইরা কর্নিশের খালেদ দীঘিতে অবস্থিত একটি মসজিদ। এটি তুরস্কের উসমানীয় সাম্রাজ্যের নকশায় এবং এটি তুরস্কের সুলতান আহমেদ মসজিদ আদলে গড়ে ওঠে। এটি শারজায় সর্বসাধারণের জন্য উন্মুক্ত ৬০০ টিরও বেশি মসজিদগুলির মধ্যে একটি।

২০১৪ সালে মসজিদটি রমজান অনুদান প্রকল্পের জন্য "বিশ্বের বৃহত্তম কাঠের দাতব্য বাক্স" এর জন্য গিনেস বিশ্ব রেকর্ড অর্জন করে।

আরও দেখুন 
 সংযুক্ত আরব আমিরাতে ইসলাম
 সংযুক্ত আরব আমিরাতের মসজিদের তালিকা

তথ্যসূত্র

বহিঃসংযোগ 
 আল নূর মসজিদ
 শারজাহ, আল নূর মসজিদ। সংযুক্ত আরব আমিরাত. ( ইউটিউব )
 শারজাহ আলোক উৎসব - আল নূর মসজিদ

উইকিউপাত্তে স্থানাঙ্ক আছে
আরবি ভাষার লেখা থাকা নিবন্ধ
সংযুক্ত আরব আমিরাতের মসজিদ
টি-৩০০ কাসিরগা

টি-৩০০ কাসিরগা (টি-৩০০ টাইগার) হচ্ছে তুরস্কের রকেটসান কর্তৃক নির্মিত একটি মাল্টিপল লাঞ্চ রকেট সিস্টেম যা ২০০০ এর দশকে নির্মিত হয়। এই রকেট সিস্টেমটিতে ৩০০ মিমি ক্যালিবারের চারটি উৎক্ষেপক রয়েছে যা সংস্করণভেদে ১২০ কিমি পর্যন্ত দূরত্বে আঘাত হানতে সক্ষম।

ইতিহাস 
১৯৮০-এর দশকের শুরুর দিকে তুর্কি সেনাবাহিনী তাদের গোলন্দাজ বহরের শক্তি বৃদ্ধির জন্য দীর্ঘ পাল্লার রকেট ব্যবস্থা যুক্ত করার ব্যপারে চিন্তাভাবনা শুরু করে। ১৯৮৮ সালে যুক্তরাষ্ট্রের সাথে যৌথভাবে এম-৭০ রকেট নির্মাণের চুক্তি স্বাক্ষরিত হয়। কিন্তু যথেষ্ট পরিমাণ প্রযুক্তি হস্তান্তরের ব্যবস্থা না থাকায় এই চুক্তি পরে বাতিল হয়ে যায় এবং তুরস্ক অন্য উৎস থেকে প্রযুক্তি সহ রকেট ব্যবস্থা ক্রয়ের প্রচেষ্টা চালিয়ে যেতে থাকে। ফ্রান্স, ইসরায়েল ও চীন সহ বিভিন্ন দেশ এই প্রকল্পে যুক্ত হতে আগ্রহ প্রকাশ করলেও শেষ পর্যন্ত তুরস্ক চীনা প্রস্তাব গ্রহণ করে। ১৯৯৭ সালে কাসিরগা (ঘূর্ণিঝড়) প্রকল্পের আওতায় চাইনিজ প্রিসিশন মেশিনারি ইম্পোর্ট অ্যান্ড এক্সপোর্ট কোম্পানির সাথে ডব্লিউএস-১ রকেট ব্যবস্থার একটি সংস্করণ তৈরির চুক্তি স্বাক্ষরিত হয়। ২০০০ সালে প্রথম টি-৩০০ এর প্রটোটাইপ রকেট উৎক্ষেপণ করা হয়।

২০১৬ সালে টি-৩০০ টাইগার আজারবাইজানের কাছে বিক্রি করা হয়েছিল।

২০১৯ সালের মার্চে রকেটসান বাংলাদেশে মাঝারি ব্যাপ্তির মাল্টিপল রকেট লঞ্চার সরবরাহের জন্য একটি চুক্তি সম্পাদন করে। বাংলাদেশ চিফ অফ জেনারেল স্টাফের দেওয়া বিবৃতি অনুসারে ২০২১ সালের জুনে ১৮টি জেনারেল ইউনিট বাংলাদেশ সেনাবাহিনীর হাতে তুলে দেওয়া হয়েছে।

সংস্করণ

ব্লক ১ 
ব্লক ১ এর ওয়ারহেডের আকার ব্লক ২ এর চেয়ে ছোট কিন্তু এটি আরও দূরে আঘাত হানতে পারে:

 ব্যাপ্তি: ৩০ - ১২০ কিমি
 ওজন: ৫৮৫ কেজি
 ওয়ারহেডের ওজন: ১০৫ কেজি
 ওয়ারহেডের কার্যকর ব্যাসার্ধ: ≥ ৭০ মিটার

ব্লক ২ 
ব্লক ২ ওয়ারহেডের উন্নত গতিশীল কার্যকারিতা রয়েছে:

 ব্যাপ্তি: ২০ - ৯০ কিমি
 ওজন: ৬৭০ কেজি
 ওয়ারহেডের ওজন: ১৯০ কেজি
 ওয়ারহেডের কার্যকর ব্যাসার্ধ: ≥ ৮০ মিটার

ব্যবহারকারী 
 
  : ১৮ ইউনিট
 
 : ৩ ইউনিট

তথ্যসূত্র 

রকেট আর্টিলারি
মাল্টিপল লাঞ্চ রকেট সিস্টেম
স্ব-চালিত গোলন্দাজ অস্ত্র
স্ব-চালিত রকেট লঞ্চার
একাধিক রকেট লঞ্চার
ঔজদার বড় মসজিদ

ঔজদার বড় মসজিদ () হচ্ছে মরক্কোর ঔজদা শহরের একটি ঐতিহাসিক এবং প্রধান জামে মসজিদ। মারিনীয় সুলতান আবু ইয়াকুব ইউসুফ ১২৯৬ সালে মসজিদটি প্রতিষ্ঠা করেন।

স্থাপত্যশৈলী 
বহু শতাব্দী ধরে একাধিক বার সম্প্রসারণ ও পরিবর্তনের কারণে মসজিদটির তলা পরিকল্পনা (ফ্লোর প্ল্যান) কম-বেশি অনিয়মিত। মনে করা হয় মসজিদের মিহরাব (নামাজের দিক নির্দেশক কুলুঙ্গি) এবং এর নিকটবর্তী শোভাময় খিলানগুলো মসজিদটি যখন প্রথম নির্মাণ করা হয় তখন থেকেই আছে। যদিও বর্তমান উঠান (সাহান) এবং মসজিদের উত্তর-পূর্ব অংশের বেশিরভাগই পরবর্তীকালের নির্মিত। মসজিদটির বেশিরভাগ অংশই মরক্কোর অন্যান্য মসজিদের মতোই একইরকম স্তম্ভভিত্তিক কাঠামো। মসজিদের পশ্চিম দিকে একটি ২৪ মিটার উঁচু, সুসজ্জিত সুসম্পূর্ণ একটি মিনার দাঁড়িয়ে আছে।  মসজিদটির ভিত্তিপ্রস্তর স্থাপনের কয়েক দশক পরে ১৩১৭ সালে মিনারটি নির্মিত বা নির্মাণ সম্পন্ন হয়েছিল।

আরও দেখুন 
 মসজিদের তালিকা
 আফ্রিকার মসজিদের তালিকা
 মরক্কোর মসজিদের তালিকা

তথ্যসূত্র 

মরক্কোর মসজিদ
মাকসুদ বেইক মসজিদ

মাকসুদ বেইক মসজিদ (ফার্সি: مسجد مقصودبیک) নকশ-ই জাহান সরণির উত্তর-পূর্ব কোণে অবস্থিত। ১৬০১ সালে মসজিদটি মাকসুদ বেইকের আদেশে নির্মিত হয়েছিল, যিনি প্রথম আব্বাসীর শাসনামলের  অত্যন্ত ধনী ব্যক্তি ছিলেন। এই মসজিদের মিহরাবে একটি শিলালিপি রয়েছে, যা সাফাভিদ যুগের বিখ্যাত ক্যালিগ্রাফার আলী রেজা আববাসীর শিল্পকর্মগুলির মধ্যে অন্যতম। বলা হয়, শাহ আব্বাস এই শিলালিপি দেখে খুব সন্তুষ্ট হয়ে আলী রেজা আববাসীকে শেখ লতিফুল্লাহ মসজিদের শিলালিপি নিয়ে কাজ করার নির্দেশ দেন। মসজিদের প্রবেশদ্বারটির পিছনে অবস্থিত ক্ষুদ্র কক্ষে আলী রেজা আব্বাসীর শিল্প প্রতিদ্বন্দ্বী মীর ইমাদের কবর রয়েছে। সাফাভিদ যুগে মসজিদটি ছিল ইসফাহানের একটি অত্যন্ত গৌরবময় এবং সুন্দর মসজিদ।

আরও দেখুন
 এশিয়ার মসজিদের তালিকা
 ইরানের মসজিদের তালিকা
 মসজিদ
 ইসলাম
 নামাজ

তথ্যসূত্র

ইরানের মসজিদ
ইস্পাহানের মসজিদ
১৬০১-এ প্রতিষ্ঠিত
১৭শ শতাব্দীর মসজিদ
রাগে অনুরাগে

রাগে অনুরাগে 
ভারতীয় বাংলা টেলিভিশন চ্যানেল জি বাংলায় পূর্বে প্রচারিত একটি ধারাবাহিক নাটক। নাটকটি প্রযোজনা করে রাজ চক্রবর্তী প্রোডাকশনস। এতে মূল চরিত্রে - জিতু কমল প্রধান পুরুষ চরিত্রে নায়ক (মল্লার সেন), ডা. শুভঙ্কর রায়ের চরিত্রে অনিন্দ চ্যাটার্জী  এবং প্রধান মহিলা চরিত্রে নায়িকা (কোমল, কড়ি) টোম্পা ঘোষ অভিনয় করেছেন।

কাহিনীসংক্ষেপ

অভিনয়ে
 জিতু কমল
 টুম্পা ঘোষ
 অর্ণব ব্যানার্জী / অনিন্দ্য চ্যাটার্জী 
 ঐশী ভট্টাচার্য / সিমরান উপাধ্যায়

আরও দেখুন

তথ্যসূত্র

বহিঃসংযোগ

ভারতীয় টেলিভিশন নাটক
জি বাংলার মৌলিক অনুষ্ঠান
২০১৬-এ অভিষিক্ত ভারতীয় টেলিভিশন ধারাবাহিক
ভারতে বাংলা ভাষার টেলিভিশন অনুষ্ঠান
তালাল ঈদ

তালাল ঈদ ( আরবি : اممام طلال عید ) (জন্ম ১৯৫১) লেবাননের একজন ইমাম যিনি সন্ত্রাসবাদী হিসাবে মুসলমানদের পরিচিতকরনের বিরুদ্ধে লড়াই করেছেন এবং আন্তর্জাতিক ধর্মীয় স্বাধীনতা সম্পর্কিত মার্কিন কমিশনের কমিশনার হিসাবে দায়িত্ব পালন করেছেন।

জীবনী 
তালাল ঈদ ১৯৫১ সালে লেবাননে জন্মগ্রহণ করেছিলেন। তিনি ১৯৭৪ সালে কায়রোতে জামিয়া আল-আজহার বিশ্ববিদ্যালয় থেকে ইসলামিক আইন (শরিয়া) ডিগ্রি অর্জন করেন।  ২০০৫ সালে, তিনি ম্যাসাচুসেটস এর কেমব্রিজের হার্ভার্ড ডিভিনিটি স্কুল  থেকে তাঁর ডক্টর অফ থিওলজি ডিগ্রি অর্জন করেছিলেন  যেখানে তাঁর থিসিসের শিরোনাম ছিল "বিবাহ, বিবাহবিচ্ছেদ, এবং চাইল্ড কাস্টোডি হিসাবে আমেরিকান মুসলমানদের দ্বারা অভিজ্ঞ: ধর্মীয়, সামাজিক এবং আইনি বিবেচনা।"

লেবাননের যুদ্ধকে সমর্থন করতে রাজি না হওয়ার পরে, তিনি মুসলিম ওয়ার্ল্ড লিগে মনোনীত হন এবং আমেরিকায় একটি পদে নিযুক্ত হন। ১৯৮২ সালে, নিউ ইংল্যান্ডের ইসলামিক সেন্টারের  এবং ম্যাসাচুসেটসের কুইন্সিতে কুইন্সি মসজিদের ইমাম হিসাবে আধ্যাত্মিক পরিচালক হন। তাঁর কর্তব্যগুলির মধ্যে প্রধানত প্রার্থনা, স্কুল পড়াতে, আন্তঃসংযোগমূলক কর্মকাণ্ডে অংশ নেওয়া, দাফন করা, বক্তৃতা দেওয়া, পারিবারিক পরামর্শ দেওয়া এবং রূপান্তর ও বিবাহ সাক্ষ্যদান অন্তর্ভুক্ত ছিল। 

২০০৮ সালের ৩০ শে জুলাই দলীয় বিরোধের কারণে তিনি এই মসজিদ ত্যাগ করেন এবং এতে তিনি ভূমিকা থেকে পদত্যাগ করেন। ২০০৫ সালে, ঈদ ইমাম এবং বোস্টনের ইসলামিক ইনস্টিটিউটের নির্বাহী পরিচালক হয়েছিলেন, ২০১৫ পর্যন্ত এই পদটি বহাল রেখেছিলেন।  তিনি ব্র্যান্ডিস বিশ্ববিদ্যালয়, বোস্টনের ম্যাসাচুসেটস জেনারেল হাসপাতাল এবং বোস্টনের ব্রিগহাম এবং মহিলা হাসপাতালের মুসলিম চ্যালেঞ্জিয়ান ছিলেন।  

১১ ই সেপ্টেম্বরের হামলার পরে, ঈদ মুসলিমদের সন্ত্রাসবাদী চিত্রিত করার লড়াইয়ের জন্য বহু উচ্চ বিদ্যালয়, গীর্জা এবং সম্প্রদায় সংগঠন পরিদর্শন করেছিল। 

তিনি ২০০৭ সালের ১৫ ই মে রাষ্ট্রপতি জর্জ ডব্লু বুশ কর্তৃক আন্তর্জাতিক ধর্মীয় স্বাধীনতা সম্পর্কিত মার্কিন কমিশনে নিযুক্ত প্রথম মুসলিম আলেম ছিলেন। তিনি ২০১১ সালের জুন পর্যন্ত কমিশনার হিসাবে দায়িত্ব পালন করেছেন। 

২০১৫ সালের জুনে তিনি ইসলামিক সেন্টার অব গ্রেটার টোলেডোর ইমাম এবং ধর্ম বিষয়ক পরিচালক হন।

তথ্যসূত্র 

মার্কিন যুক্তরাষ্ট্রে লেবানীয় অভিবাসী
জীবিত ব্যক্তি
১৯৫১-এ জন্ম
আসমা আফসারউদ্দিন

আসমা আফসারউদ্দিন ব্লুমিংটনের ইন্ডিয়ানা বিশ্ববিদ্যালয়ের নিকটবর্তী পূর্ব ভাষা ও সংস্কৃতি বিভাগের অধ্যাপক। এছাড়াও তিনি ইন্ডিয়ানা নটরডেম বিশ্ববিদ্যালয়ের আরবি এবং ইসলামিক স্টাডিজের সহযোগী অধ্যাপক ছিলেন।  তিনি এর আগে হার্ভার্ড বিশ্ববিদ্যালয় এবং জনস হপকিন্স বিশ্ববিদ্যালয়ে অধ্যাপনা করেছেন, সেখান থেকে ১৯৯৩ সালে তিনি পিএইচডি করেছেন।  তার বিশেষীকরণের ক্ষেত্রগুলির মধ্যে রয়েছে ইসলামের ধর্মীয় ও রাজনৈতিক চিন্তাভাবনা, প্রাথমিক ইসলামিক গ্রন্থগুলির ( কুরআন ও হাদিস ) অধ্যয়ন, পাশাপাশি লিঙ্গ অধ্যয়ন।

আফসারউদ্দিন কেমব্রিজ বিশ্ববিদ্যালয় প্রেসে প্রকাশিত মিডল ইস্ট স্টাডিজ অ্যাসোসিয়েশন বুলেটিনের সম্পাদকীয় বোর্ডের সদস্য ছিলেন। তিনি মধ্যযুগীয় ইসলামী সভ্যতার রাউটলেজ এনসাইক্লোপিডির সম্পাদক এবং দ্য অক্সফোর্ড ডিকশনারি অফ ইসলাম (২০০২) এর পরামর্শক ছিলেন । 

আফসারউদ্দিন ইসলাম ও গণতন্ত্রের পরিচালনা পর্ষদ পরিচালনা কেন্দ্রের সভাপতিত্ব করেন। তিনি মার্কিন যুক্তরাষ্ট্রের ইনস্টিটিউট অফ পিসের মুসলিম ওয়ার্ল্ড ইনিশিয়েটিভ এবং মানবাধিকার সংস্থা করামাহ'র উপদেষ্টা কমিটিতেও বসেছেন। 

২০১৫ সালে তাকে জয়ীজাহ জাহানী (বিশ্ব বইয়ের পুরস্কার) ইরানির রাষ্ট্রপতি হাসান রুহানি তাঁর স্ট্রাইভিং ইন দ্য পাথের পথে: জিহাদ এবং শাহাদাত ইসলামী চিন্তায় বইয়ের জন্য ইসলামী অধ্যয়নের সেরা নতুন বই উপস্থাপন করেছিলেন।  বইটি ২০১৪ সালে ব্রিটিশ-কুয়েত ফ্রেন্ডশিপ সোসাইটি বুক পুরস্কারের রানার-আপ ছিল।

প্রকাশনা 

 ইসলামে সমসাময়িক ইস্যু (এডিনবার্গ ইউনিভার্সিটি প্রেস, ২০১৫)
 ইশ্বরের পথে সংগ্রাম: ইসলামী চিন্তায় জিহাদ ও শাহাদাত (অক্সফোর্ড বিশ্ববিদ্যালয় প্রেস, ২০১৩)
 প্রথম মুসলমান: ইতিহাস ও স্মৃতি (অক্সফোর্ড: ওয়ানওয়ার্ড পাবলিকেশনস, ২০০৮)
 শ্রেষ্ঠত্ব এবং অগ্রাধিকার: আইনি নেতৃত্বের মধ্যযুগীয় ইসলামিক বক্তৃতা (লেডেন: ই জে ব্রিল, ২০০২)
 হার্মিনিউটিক্স এবং সম্মান: ইসলামী / আউট সোসাইটিসে মহিলা "পাবলিক" স্পেসের আলোচনা (কেমব্রিজ, মাস: হার্ভার্ড ইউনিভার্সিটি, ১৯৯৯)
 কাছাকাছি পূর্ব সংস্কৃতি এবং ভাষা : জর্জি ক্রোটকফের সম্মানের প্রবন্ধ ( আইজেনব্রান্স : উইনোনা লেক, ইন্ড, ১৯৯৭)

তথ্যসূত্র 

জনস হপকিন্স বিশ্ববিদ্যালয়ের প্রাক্তন শিক্ষার্থী
জনস হপকিন্স বিশ্ববিদ্যালয়ের শিক্ষক
হার্ভার্ড বিশ্ববিদ্যালয়ের শিক্ষক
জীবিত ব্যক্তি
জন্মের বছর অনুপস্থিত (জীবিত ব্যক্তি)
১৯৫৮-এ জন্ম
মিরাকল ইন সেল নং-৭

মিরাকল ইন সেল নং-৭ (কোরিয়ান: 번방 번방 의 선물) ২০১৩ সালের দক্ষিণ কোরিয়ার ড্রামা কমেডি চলচ্চিত্র।  রিউ সেউং-রিং , কাল সো-ওন এবং পার্ক শিন-হাই অভিনীত। ছবিটি একজন মানসিক প্রতিবন্ধী ব্যক্তি সম্পর্কে  হত্যার দায়ে ভুলভাবে কারাবাস করেছে, যিনি তার কক্ষে কঠোর অপরাধীদের সাথে বন্ধুত্ব গড়ে তুলেছিলেন, তারা তার কন্যাকে কারাগারে পাচার করে তার কন্যার সাথে আবার তাকে দেখতে সহায়তা করেন।

২৩ ডিসেম্বর আগে ছবিটির প্রাথমিক নামের শিরোনাম ছিল '' ().

অভিনয়
 লি ইয়ং-গু-র চরিত্রে রিউ সেউং-রিংওং
 ইয়ে-সাঙ্গ (মেয়ের) চরিত্রে কাল সো-ওন
 ইয়ে-সাং (প্রাপ্ত বয়স্ক) এর চরিত্রে পার্ক শিন-হাই  
 সো ইয়াং-হো এর চরিত্রে ওহ ডাল-স্যু
  জাং মিন-হওয়ান চরিত্রে জং জিন-ইয়ং
  চুই চুন-হো চরিত্রে পার্ক ওয়ান-সং
  কং ম্যান-বিম চরিত্রে কিম জং-তা
 শিন বং-শিক চরিত্রে জং ম্যান-সিক
 কিম কি-চেওনের বয়স্ক মানুষ দা-ডু চরিত্রে

পুরস্কার ও মনোনায়ন

তথ্যসূত্র

দক্ষিণ কোরীয় চলচ্চিত্র
দক্ষিণ কোরীয় নাট্য চলচ্চিত্র
২০১৩-এর চলচ্চিত্র
বিচারের অপপ্রয়োগ সম্পর্কে চলচ্চিত্র
দক্ষিণ কোরীয় হাস্যরসাত্মক নাট্য চলচ্চিত্র
সিউলে ধারণকৃত চলচ্চিত্র
২০১০-এর দশকের কোরীয় ভাষার চলচ্চিত্র
শায়খা সালামা মসজিদ

শেখ সালামা মসজিদ (  ) সংযুক্ত আরব আমিরাতের আবুধাবির আমিরাতের আল আইন শহরের একটি মসজিদ। বর্তমানে শহরের ব্যবহৃত বৃহত্তম মসজিদটি নির্মানাধীন শেখ খলিফা বিন জায়েদ আল নাহিয়ান মসজিদ দ্বারা প্রতিস্থাপিত হবে। শেখ খালিফার বাবা শেখ জায়েদ বিন সুলতান আল নাহিয়ানের মা শায়খা সালামার নামানুসারে মসজিদটির নামকরণ করা হয়েছে।

গঠন 
২০০৭ সালে মসজিদটির পুরানো কাঠামো ভেঙে দেওয়া হয়।

জর্ডানের স্থপতি জাফর তৌকান নকশায় প্রাচীন এবং আধুনিক স্থাপত্যের মিশ্রণে মরক্কোর ইসলামিক স্থাপত্যের আদলে দুই মিনার নিয়ে মসজিদটির বর্তমান কাঠামোটি তৈরি করা হয়েছে। গল্ফ নিউজ অনুসারে মসজিদটির আয়তন ৩৫,৮৭৩ বর্গ মিটার (৩৮৬,১৩০ বর্গফুট) এবং ৩,০০০ জনেরও বেশি মানুষ নামাজ পড়তে পারে। "ভবিষ্যতের প্রয়োজনের জন্য" নকশায় অতিরিক্ত ১০০০ গাড়ি রাখার ব্যবস্থা অন্তর্ভুক্ত রয়েছে।

২০১৭ সৌদি পুরস্কার 
২০১৭ সালে এই মসজিদটি স্থাপত্যকর্ম জন্য সৌদি আরব পুরস্কার জিতেছে।

তথ্যসূত্র

আরও দেখুন 
 সংযুক্ত আরব আমিরাতে ইসলাম
 সংযুক্ত আরব আমিরাতের মসজিদের তালিকা
 ইসলামী স্থাপত্য

বহিঃসংযোগ 

 মসজিদ "শায়খা সালামা", আল আইন  (পুরানো কাঠামো) ( ইউটিউব ) 
 শায়খা সালামা মসজিদ 
 আবদুল্লাতিফ আল ফোজান পুরস্কার: শায়খা সালামা 
 এসেস 
 সুন্দর মসজিদ 

আবুধাবির মসজিদ
উইকিউপাত্তে স্থানাঙ্ক আছে
আরবি ভাষার লেখা থাকা নিবন্ধ
সংযুক্ত আরব আমিরাতের মসজিদ
আল-মুকতাদি

আল-মুকতাদি (১০৫৬ - ফেব্রুয়ারি ১০৯৪) (আরবি: المقتدي 'অনুসারী') ছিলেন ১০৭৫ থেকে ১০৯৪ সাল পর্যন্ত বাগদাদে আব্বাসীয় খলিফা। তিনি ২৭তম আব্বাসীয় খলিফা হিসেবে তার দাদা আল-কা'ইমের উত্তরাধিকারি হন।

তিনি খলিফা আল-কায়িমের পুত্র মুহাম্মাদ ধাকিরাত এবং একজন আর্মেনিয় দাসী মেয়ের পুত্র হিসেবে জন্মগ্রহণ করেছিলেন।

তিনি সেলজুক সুলতান প্রথম মালিক শাহ দ্বারা সম্মানিত হয়েছিলেন, যার শাসনকালে সেলজুক বিজয়ের সবটুকু বিস্তৃত পরিসর জুড়ে খিলাফত স্বীকৃতি লাভ করেছিল। ফাতেমীয়দের কাছ থেকে পবিত্র শহরগুলো উদ্ধার হওয়ার সাথে সাথে আরবরা আবারও আব্বাসীয়দের আধ্যাত্মিক অধিকারের স্বীকৃতি দেয়।

মালিক-শাহ তাঁর কন্যা এবং আল-মুক্তাদির মধ্যে একটি বিবাহের ব্যবস্থা করেন, সম্ভবত একটি পুত্রের জন্মের পরিকল্পনা করেছিলেন, যিনি খলিফা ও সুলতান উভয়ের দায়িত্ব পালন করতে পারবে। দম্পতির একটি ছেলে হলেও মা তার শিশুকে নিয়ে ইসফাহানের দরবারে চলে যান। বিবাহের ব্যর্থতার পরে সুলতান খলিফার রাষ্ট্রীয় বিষয়ে হস্তক্ষেপের সমালোচনা করেন এবং তাঁকে বসরায় ফিরে যাওয়ার আদেশ পাঠান। তবে অল্প সময় পরে মালিক-শাহের মৃত্যুর কারণে আদেশটি নিষ্ক্রিয় হয়ে যায়।

তথ্যসূত্র 

১১শ শতাব্দীর আব্বাসীয় খলিফা
১০৫৬-এ জন্ম
১০৯৪-এ মৃত্যু
১১শ শতাব্দীর আরব ব্যক্তি
নীল মসজিদ

নীল মসজিদ দ্বারা বুঝানো হবে

ভবন 
 নীল মসজিদ, ইয়েরেভান, আর্মেনিয়া 
 নীল মসজিদ, তাবরিজ, ইরান
 নীল মসজিদ (আমস্টারডাম), নেদারল্যান্ডস 
 হেরাত জামে মসজিদ, আফগানিস্তান
 নীল মসজিদ (মাজার-ই-শরীফ), আফগানিস্তান
 আজদার্ভে মসজিদ, বাকু, আজারবাইজান
 আকসুনখুর মসজিদ, মিশর
 ১ম আবদুল্লাহ মসজিদ, আম্মান, জর্ডান
 মুহাম্মদ আল-আমিন মসজিদ, বেইরুত, লেবানন
 সুলতান সালাহউদ্দিন আব্দুল আজিজ মসজিদ, মালয়েশিয়া 
 সুলতান আহমেদ মসজিদ, ইস্তানবুল, তুরস্ক 
 আন-নাসর মসজিদ, নাবলূস, ওয়েস্ট ব্যাংক

অন্যান্য ব্যবহার
 নীল মসজিদ ১৯৯৪ এ প্রকাশিত মুসলিমগেজের অ্যালবাম
মার্কিন সামোয়ায় ইসলাম

মার্কিন সামোয়ায় ইসলামের উপস্থিতি নগণ্য, তবে মুসলিম ভ্রমণকারীদের সম্পর্কে এই অঞ্চলটির নীতি ২০০০ এর দশকের গোড়ার দিকে আন্তর্জাতিক মনোযোগ আকর্ষণ করেছিল। ২০০২ সালে মার্কিন সামোয়া এর অ্যাটর্নি জেনারেলের অনুমতি ছাড়াই মুসলমানদের এই অঞ্চলে প্রবেশের উপর নিষেধাজ্ঞা জারি করে। মুসলিম জনসংখ্যাসম্পন্ন ২৫ টি দেশ থেকে আগতদের ক্ষেত্রে এই বিধিনিষেধগুলি প্রযোজ্য, তালিকায় নিকটবর্তী ফিজিও অন্তর্ভুক্ত ছিলো, যেখানে ৭% মুসলিম সংখ্যালঘু রয়েছে। ২০০৩ সালে ফিজি সরকারের অনুরোধে ফিজিকে তালিকা থেকে সরানো হয়।

তথ্যসূত্র

ওশেনিয়ায় ইসলাম
দেশ অনুযায়ী ইসলাম
নিউ ক্যালিডোনিয়ায় ইসলাম

নিউ ক্যালিডোনিয়ায় ইসলাম একটি সংখ্যালঘু ধর্মবিশ্বাস, যার অনুসারী  জনসংখ্যার ২.৬% বা ৬,৩৫৭ জন। এই সম্প্রদায়টি মূলত জাভানীয় জনগোষ্ঠীর, এবং মূলত ফরাসী এবং আরবি বা ইন্দোনেশীয় ভাষায় কথা বলে, যা তাদের এবং পার্শ্ববর্তী অস্ট্রেলিয়া এবং ফিজির ইংরেজপ্রবণ মুসলিম সম্প্রদায়ের মধ্যে ভাষাগত ব্যবধান সৃষ্টি করে।   নুমেয়ায় একটি ইসলামিক কেন্দ্র রয়েছে এবং বুরাইলে অন্য একটি আলজেরীয়-কালেডোনীয়দের খাদ্যাদি পরিবেশন কেন্দ্র আছে।

ইতিহাস
নিউ ক্যালিডোনিয়ায় প্রথম মুসলমানদের মধ্যে ১৮৮২ সালে সেখানে প্রেরিত আলজেরীয় বন্দীরা ছিল,  তার পরে ইন্দোনেশীয়, সোমালি এবং আরব শ্রমিকরা আসে।

১৯৭৫ সালে একটি পূর্ববর্তী প্রতিষ্ঠানের তত্ত্বাবধানে অ্যাসোসিয়েশন দেস মুসুলমানস দে নুভলে কালেডোনি (নিউ ক্যালিডোনিয়া মুসলিম অ্যাসোসিয়েশন) প্রতিষ্ঠিত হয়েছিল।

তথ্যসূত্র

নিউ ক্যালিডোনিয়ায় ধর্ম
দেশ অনুযায়ী ইসলাম
দেশ অনুযায়ী ওশেনিয়ায় ইসলাম